Μασούτης

Ο Μασούτης είναι ελληνική αλυσίδα καταστημάτων λιανικής πώλησης τροφίμων και ποτών με έδρα τη Θέρμη της Θεσσαλονίκης στην Ελλάδα. Από άποψη συνολικού μεριδίου της αγοράς είναι ανάμεσα στις τρεις μεγαλύτερες εταιρείες λιανικού εμπορίου στην Ελλάδα μαζί με την ελληνική Σκλαβενίτης και την Άλφα-Βήτα Βασιλόπουλος (του ομίλου Ahold Delhaize Group).

Εξαγορές
Παλιότερες εξαγορές
Η αλυσίδα εξαγόραζε μαγαζιά και παράλληλα αναπτυσσόταν. Έτσι μέχρι την εποχή εκείνη ο Μασούτης είχε προχωρήσει στην εξαγορά των σούπερ μάρκετ Μέγας Αλέξανδρος, Αφοί Μουμτζίδη τον Οκτώβριο του 1983, Ραμφόπουλος τον Απρίλιο του 1984, ΣΟΥΠΕΡ ΜΑΡΚΕΤ ΔΙΕΘΝΕΣ τον Ιούνιο του 1985, Κρόνος-Αφοί Καραγιαννίδη τον Μάιο του 1993, Συν Ένα τον Απρίλιο του 1993 όλες στη Θεσσαλονίκη, Φθηνή Αγορά στην Καβάλα τον Ιούλιο του 1992, Καράογλου στη Λάρισα τον Ιούνιο του 1999 καθώς και στις Γκαγκούτης τον Ιούνιο του 1995 και Κόντρα τον Οκτώβριο του 1995 που είχαν αναπτυχθεί σε αρκετούς νομούς της Μακεδονίας.

Η αρχή έγινε από τον Γεώργιο Μπίσκα, ο οποίος μέσω της Αφοί Μπίσκα ΑΒΕΕ (η οποία είχε κατάστημα και στη Βουλγαρία) εξαγοράζει το 1999 τα 14 καταστήματα της Δυο Άλφα ΑΕ ενώ δημιουργεί και καταστήματα Cash & Carry με την επωνυμία Μπίσκας Plus. Μέσα στο ίδιο έτος όμως το Μπίσκας Plus εξαγοράζεται από την Άλφα Δέλτα ΑΕ, μαζί με άλλες 2 επιχειρήσεις της οικογένειας Μπίσκα, τη Mercato AE και την Αλαντίν ΑΕ.

Από το 2000 έως το 2001 ο Διαμαντής Μασούτης, κινείται πιο επιθετικά, εξαγοράζοντας συνολικά 92 καταστήματα στην ευρύτερη περιοχή της Κεντρικής Μακεδονίας, μεταξύ των οποίων της: Αφοί Μπίσκα ΑΒΕΕ, Δυο Άλφα ΑΕ, Bonie ΑΕ και τα καταστήματα του ομίλου της Άλφα Δέλτα ΑΕ (Άλφα Δέλτα, Μπίσκας Plus, Μercato AE, Αλαντίν ΑΕ). Η Δ. Μασούτης ΑΕ κατάφερε με αυτές τις εξαγορές να διπλασιάσει σχεδόν, το μερίδιο του στην πανελλαδική πίτα από το 2,5% το 1999 στο 4,6% το 2002, και να γίνει ο απόλυτος κυρίαρχος στην αγορά της Θεσσαλονίκης με σχεδόν 100 καταστήματα (160 συνολικά στη Μακεδονία) και μερίδιο που άγγιζε το 35% το 2002 (από 14,3% το 1998). Τον Οκτώβριο του 2001 μεταβιβάστηκαν στον όμιλο, 9 καταστήματα μέσα στα οποία περιλαμβάνονται και καταστήματα της αλυσίδας MERCATO και 40 καταστήματα μέσα στα οποία περιλαμβάνονται και καταστήματα της αλυσίδας ΑΛΑΝΤΙΝ και ΔΥΟ ΑΛΦΑ.

Επίσης ο Μασούτης συνέχισε τα επόμενα χρόνια την επέκταση του και με άλλες εξαγορές σε νομούς της Μακεδονίας, της Θράκης και της Θεσσαλίας και σε κάποια νησιά του Αιγαίου: Ευρωμάρκετ Μάιος τον Ιανουάριο του 2007 με 3 καταστήματα στην πόλη των Τρικάλων, Πασχαλίδης τον Αύγουστο 2009 με 7 καταστήματα στην πόλη της Κατερίνης, Γεωργάκος την ίδια χρονιά με 3 καταστήματα στον Βόλο και δυο ακόμη στην Ανατολική Μακεδονία, την Υπεραγορά Τσιντσάρης τον Ιούλιο του 2002 στις Σέρρες και 1 κατάστημα της εταιρίας ΕΜΠΟΡΙΚΗ ΕΝΩΣΗ Ε.Π.Ε. στην πόλη της Καβάλας, καθώς και αυτές των Ανδρονικίδης τον Φεβρουάριο του 1998 στην Καλλιθέα, Σαραβέλος τον Φεβρουάριο του 1995 στην Αλεξάνδρεια, Νταντινίδης τον Ιούλιο του 2002 στον Λαγκαδά, Κωνσταντινίδης τον Οκτώβριο του 1990 στην Αλεξανδρούπολη, Λεβίδης στη Χίο και Κόμβος τον Ιούνιο του 1993 στην Τριανδρία.

Νεότερες εξαγορές
Στις αρχές του 2022 εξαγοράζει 2 καταστήματα της Γέγος στην Αττική (τα άλλα 4 εξαγοράστηκαν από την Σκλαβενίτης), εξαγόρασε το 50% της κρητικής ΣΥΝΚΑ όπου ίδρυσε κοινή εταιρεία με αυτήν αποκτώντας τα καταστήματα της σε Κυκλάδες και Ιόνιο (όπου είχε εξαγοράσει η ΣΥΝΚΑ προηγουμένως από τις αλυσίδες Βιδάλης και Δήμητρα-Markato), τον Οκτώβριο εξαγοράζει τα καταστήματα των Αφοί Δεναξά, τον Δεκέμβριο του 2022 εξαγοράζει 10 από τα 16 καταστήματα της Family Supermarket σε Βόρεια Ελλάδα και Θράκη.

Επίσης συμμετείχε στους διαγωνισμούς πλειστηριασμού καταστημάτων της πτωχευμένης Καρυπίδης (Αρβανιτίδης) όπου απέκτησε αρκετά καταστήματα όπως στον Πολύγυρο (μονομαχώντας με την METRO όπου λειτούργησε ως Family Supermarket) και στην Σάρτη (απέκτησε κατάστημα των Ελληνικών Μάρκετ/Κρητικός) και πιθανόν να αποκτήσει καταστήματα που απέκτησε η Family από τον πλειστηριασμό, ενώ από την Άνοιξη του 2023 βρίσκεται σε διαπραγματεύσεις για την εξαγορά της βορειοελλαδίτικης εταιρίας Kosmoplus με καταστήματα σε Θράκη και Βόρεια Ελλάδα (δεν ευοδώθηκε με την OK! Markets να αποκτάει 6 καταστήματα της Kosmoplus στην ΑΜΘ, τα οποία μετατράπηκαν σε OK! Grocery).

Καταστήματα της Ατλάντικ
Το 2011 η εταιρεία ανοίγει 24 νέα καταστήματα λιανικής. Τα 16 καταστήματα λιανικής είναι τα πρώην σούπερ μάρκετ Ατλάντικ τα οποία χρεοκόπησαν την ίδια χρονιά και στα οποία διατηρήθηκε όλο το προσωπικό, αναγνωρίστηκε η προϋπηρεσία του και βασικός όρος της συμφωνίας για την αγορά των καταστημάτων ήταν η εξόφληση των οφειλόμενων στους 280 εργαζόμενους.

Προμηθευτική
Στις 15 Μαΐου 2018 η εταιρεία εξαγόρασε την αλυσίδα "Προμηθευτική Τροφίμων Α.Ε." και φτάνει η αλυσίδα σε Αττική και Κυκλάδες με 54 νέα καταστήματα σε Αθήνα, Πειραιά και Περίχωρα, και 3 νέα στην Άνδρο και απασχολεί 1.100 εργαζόμενους. Πρόκειται για τη μεγαλύτερη εξαγορά που έχει πραγματοποιήσει η εταιρεία στα 42 χρόνια της αναπτυξιακής της πορείας. Επίσης, η αλυσίδα, απέκτησε και μερικά καταστήματα, κυρίως στην Αττική και από την ανταγωνιστική της, τη Σκλαβενίτης, η οποία πούλησε μερικά καταστήματα σε πολλές αλυσίδες, λόγω του μεγάλου αριθμού καταστημάτων που διαθέτει.

Αναλογία
Στις 23 Δεκεμβρίου 2021 η εταιρεία εξαγόρασε το Σούπερ Μάρκετ Αναλογία Α.Ε. και αγόρασε τα σούπερ μάρκετ τους.

ΑΝΕΔΗΚ Κρητικός
Στις 31 Μαρτίου 2025 ανακοινώθηκε η υπογραφή μη δεσμευτικής δήλωσης προθέσεων (Letter of Intent) ανάμεσα στη Διαμαντής Μασούτης Α.Ε. και την ΑΝΕΔΗΚ Κρητικός για την εξαγορά του 100% της τελευταίας από τη βορειοελλαδική αλυσίδα σούπερ μάρκετ, με το deal να αλλάζει ριζικά τον χάρτη του ελληνικού λιανεμπορίου τροφίμων. Επιβεβαίωση Big Mouth: Μπήκαν υπογραφές στο deal εξαγοράς της Κρητικός από τη Μασούτης - Τα οικονομικά μεγέθη της συμφωνίαςΜασούτης: Κλείνει μεγάλο deal για την εξαγορά των σούπερ – μάρκετ Κρητικός Το εκτιμώμενο τίμημα της συναλλαγής ανέρχεται σε περίπου 250 εκατομμύρια ευρώ, ενώ η συμφωνία τελεί υπό την έγκριση της Επιτροπής Ανταγωνισμού, με στόχο να ολοκληρωθεί εντός του 2025.

Στις 9 Ιανουαρίου 2026, έπεσαν οι υπογραφές για την εξαγορά της αλυσίδας από τη Διαμαντής Μασούτης.Μασούτης: Έπεσαν οι υπογραφές για το deal με τον Κρητικό

Καταστήματα
Το πρώτο κατάστημα της επιχείρησης ιδρύθηκε στη Θεσσαλονίκη το 1976. Το 2016 αριθμεί 261 καταστήματα, με τα 19 να είναι Cash & Carry και τα 2 οικολογικά. Το προσωπικό της επιχείρησης ανέρχεται σε 6.500 εργαζόμενους. Το δίκτυο καταστημάτων του καλύπτει γεωγραφικά τη Μακεδονία και όλη τη Βόρεια Ελλάδα, την Αττική, τη Λαμία, την Αιτωλοακαρνανία, την Ήπειρο, τα νησιά Λήμνο, Λέσβο, Χίο, Θάσο, Άνδρο και Εύβοια, καθώς και την Πάτρα από το 2020 και πλέον, ενώ με το δίκτυο δικαιόχρησης (franchising) με την επωνυμία Express Market καλύπτει όλη την Ελλάδα.

Αποθήκες
Η Κεντρική αποθήκη είναι στο Καβαλλάρι Θεσσαλονίκης. Επίσης, διαθέτει ακόμα 3 μικρότερες αποθήκες στα Ιωάννινα, στη Λαμία και στην Ορεστιάδα.

Χαρακτηριστικά:
60.000 τ.μ.
492 εργαζόμενοι
50.000 παλετοθέσεις
50 ιδιόκτητα φορτηγά

Παραπομπές

Εξωτερικοί σύνδεσμοι

Κατηγορία:Ελληνικές αλυσίδες σούπερ μάρκετ
Κατηγορία:Αλυσίδες σούπερ μάρκετ
Κατηγορία:Ελληνικά εμπορικά σήματα